საფრანგეთის დედოფლების სია

საფრანგეთის დედოფლების სიაში წარმოდგენილია იმ ქალების სია, რომლებიც იყვნენ საფრანგეთის მეფეების ან იმპერატორების მეუღლეები. ამ ქალებს ჰქონდათ ან დედოფლის, ან იმპერატრიცის ტიტული. საფრანგეთის ისტორიაში ყველა მონარქი მამაკაცი იყო, თუმცა არსებობს ისეთი იშვიათი გამონაკლისები, როცა ქალმა რეგენტის ტიტული მიიღო და მონარქზე დიდი ძალაუფლება მიიღო. მსგავსი შემთხვევა საფრანგეთის ისტორიაში სულ ცხრა იყო. საფრანგეთს, მთელი მისი ისტორიის მანძილზე სულ 53 დედოფალი ჰყავდა, აქედან 49 დაქორწინებული იყო მეფეზე და ჰქონდა დედოფლის ტიტული, ხოლო 3 დაქორწინებული იყო იმპერატორზე და მათ იმპერატრიცის ტიტული ჰქონდა. დედოფლებმა ინგებორგ დანიელმა და ანა ბრეტონელმა მოახერხეს და ორჯერ იყვნენ საფრანგეთის დედოფლები. ხოლო დედოფალი მარია ჯუზეპინა სავოიელი დეპუტატიც იყო, როგორც რესპუბლიკურ, ისე იმპერიულ პერიოდში. 1285-1328 წლებში ჟანა I ნავარელისა და ფილიპე IV ფრანგის ქორწინებით საფრანგეთის და ნავარის სამეფოები გაერთიანდნენ. შემდგომში ფილიპესა და ჟანას 3 ვაჟი - ლუი X, ფილიპე V და შარლ IV ამ ორი სახელმწიფოს მეფეები იყვნენ, ხოლო მათი მეუღლეები შესაბამისად საფრანგეთისა და ნავარის დედოფლები იყვნენ. 1328 წელს ნავარის სამეფო განთავისუფლდა. 1589 წელს საფრანგეთის მეფე ხდება, ნავარის მეფე ანრი IV. აქედან მოყოლებული საფრანგეთისა და ნავარის სამეფოები კვლავ გაერთიანდნენ და მათ საერთო დედოფლები ჰყავდათ. ანრის გარდაცვალების შემდეგ, მის მეუღლეს - მარგარიტა დე ვალუას, კვლავ შეუნარჩუნდა დედოფლის სტატუსი, რომელსაც იგი გარდაცვალებამდე ატარებდა. 1620 წელს ნავარის გვირგვინი საფრანგეთის გვირგვინში გაერთიანდა და მხოლოდ საფრანგეთის დედოფლის ტიტული დარჩა. 1791 წელიდან საფრანგეთის დედოფლები კვლავ იწოდებონენ ნავარის დედოფლებადაც. საფრანგეთის პირველი დედოფალი იყო ერმენტრუდა ორლეანელი, ხოლო უკანასკნელი - ეუხენია დე მონტიხო, რომელიც მის მეუღლესთან ერთად 1871 წელს ჩამოაგდეს ტახტიდან. საფრანგეთის ისტორიაში სულ ცხრა ქალი რეგენტი იყო: ანა კიეველი, იყო თავისი ვაჟის ფილიპე I-ის რეგენტი 1060-1066 წლებში ადელ შამპანელი, იყო თავისი ვაჟის ფილიპე II-ის რეგენტი 1190-1192 წლებში ბლანკა კასტილიელი, ორჯერ იყო რეგენტი: 1. 1226-1234 წლებში იყო თავისი ვაჟის ლუი IX-ის რეგენტი 2.1248-1252 წლებში იყო ასევე თავისი ვაჟის ლუი IX-ის რეგენტი ჟანა ბურგუნდიელი, იყო თავისი ქმრის ფილიპე VI-ის რეგენტი იზაბელა ბავარიელი, იყო თავისი ქმრის შარლ VI-ის რეგენტი 1393-1420 წლებში ეკატერინე მედიჩი, სამჯერ იყო რეგენტი: 1. 1552 წელს იყო თავისი ქმრის ანრი II-ის რეგენტი 2. 1560-1563 წლებში იყო თავისი ვაჟის შარლ IX-ის რეგენტი 3.1574-1575 წლებში იყო თავისი მეორე ვაჟის ანრი III-ის რეგენტი მარია მედიჩი, იყო თავისი ვაჟის ლუი XIII-ის რეგენტი 1610-1614 წლებში ანა ავსტრიელი, იყო თავისი ვაჟის ლუი XIV-ის რეგენტი 1643-1651 წლებში ეუხენია დე მონტიხო, სამჯერ იყო თავისი ქმრის, ნაპოლეონ III-ის რეგენტი კაპეტების დინასტია, ჰუგო კაპეტის შთამომავლები, მართავდა საფრანგეთს 987 წლიდან 1792 წლამდე და კიდევ 1814 წლიდან 1848 წლამდე. 1328 წლის შემდეგ ამ დინასტიიდან გამომავალი მონარქები, იწოდებოდნენ, როგორც ვალუას და ბურბონების სამეფო გვარების წევრები. 1422 წლიდან ჰენრი VI აკონტროლებდა ჩრდილოეთ საფრანგეთის დიდ ნაწილს. ჩრდილოეთ საფრანგეთს განაგებდა ინგლისური ლანკასტერის სახლი. ამ ტერიტორიების დასაბრუნებლად საფრანგეთმა წამოიწყო ომი რომელიც ასწლიანი ომის სახელითაა ცნობილი ბურბონები ვალუები კაპეტინგები ბონაპარტები საფრანგეთის მონარქების სია Mary Ann Hookham: "The life and times of Margaret of Anjou, queen of England and France ", 1872 Joy Law, Fleur de lys: The kings and queens of France. ISBN 978-0-07-036695-4 Rene de La Croix, duc de Castries, The Lives of the Kings & Queens of France. ISBN 0-394-50734-7 Elsie Thornton-Cook, Royal Line of France: The Story of the Kings and Queens of France. ISBN 978-0-8369-0939-5